cyanic-selkie/wikianc huggingface dataset:
Ελικώνας (ποταμός)
Ελικώνας Ελικώνας Κατηγορία:Αρχαίοι ποταμοί
Ενδοκρινής αδένας
Αδένες ονομάζουμε τα όργανα εκείνα του ανθρώπινου σώματος που παράγουν ουσίες χρήσιμες για την καλή λειτουργία του οργανισμού. Μερικοί από αυτούς παράγουν το έκκριμά τους και το διοχετεύουν μέσω ειδικών σωλήνων, των εκφορητικών πόρων, προς την επιφάνεια του σώματος ή προς κάποια κοιλότητα του σώματος, και ονομάζονται εξωκρινείς. Άλλοι παράγουν ουσίες που δεν διοχετεύονται προς τα έξω, αλλά περνούν μέσα στο αίμα που κυκλοφορεί σ' αυτούς και μέσω της κυκλοφορίας του αίματος μεταφέρονται στα διάφορα όργανα όπου είναι απαραίτητες. Οι ουσίες των αδένων αυτών είναι οι ορμόνες και οι αδένες αυτού του τύπου ονομάζονται ενδοκρινείς.
Ενδοκρινείς ονομάζονται οι αδένες των οποίων οι ορμόνες εκκρίνονται κατευθείαν στην κυκλοφορία του αίματος. Οι σημαντικότεροι ενδοκρινείς αδένες του ανθρώπινου σώματος είναι:
Μερικοί αδένες έχουν διπλή λειτουργία, δηλαδή παράγουν υγρά που εκχέονται προς τα έξω, αλλά παράγουν και ορμόνες που περνούν στο αίμα. Οι αδένες αυτοί λέγονται μεικτοί, και σ' αυτούς ανήκουν το ήπαρ, το πάγκρεας, οι ωοθήκες και οι όρχεις.
Κατηγορία:Ενδοκρινικό σύστημα
Στίβεν Σιγκάλ
Ο Στίβεν Σιγκάλ (Steven Frederick Seagal, 10 Απριλίου 1952) είναι Αμερικανός ηθοποιός, παραγωγός, σεναριογράφος, σκηνοθέτης, παλαιστής πολεμικών τεχνών (του αϊκίντο) και μουσικός. Πέρα από αμερικανική, διαθέτει ρωσική, σερβική υπηκοότητα.
Αρχικά ήταν δάσκαλος πολεμικών τεχνών στην Ιαπωνία και στη συνέχεια μετακόμισε στο Λος Άντζελες, όπου εργάστηκε ως δάσκαλος πολεμικών τεχνών στο Ποτέ μην ξαναπείς ποτέ (1983), όπου έσπασε κατά λάθος τον καρπό του Σον Κόνερι κατά τη διάρκεια της παραγωγής. Το 1988 πραγματοποίησε το ντεπούτο του ως ηθοποιός στην ταινία Ο σκληρός του Σικάγου. Το 1991 πρωταγωνίστησε σε τέσσερις επιτυχημένες ταινίες και το 1992 στην ταινία Σε κατάσταση πολιορκίας. Παρόλ' αυτά, οι επόμενες ταινίες του Σε επικίνδυνο έδαφος (1994) και Σε κατάσταση πολιορκίας 2 (1995) ήταν λιγότερο επιτυχημένες. Στη συνέχεια, πρωταγωνίστησε σε ταινίες που διανεμήθηκαν κατευθείαν σε βίντεο. Το 2010 πρωταγωνίστησε στην ταινία Machete, την πρώτη ευρείας διανομής ταινία στην οποία συμμετείχε από το 2002.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί τραγουδιστές Κατηγορία:Πολιτογραφημένοι πολίτες της Σερβίας Κατηγορία:Πολιτογραφημένοι πολίτες της Ρωσίας
Δολάριο (αποσαφήνιση)
Δολάριο (σύμβολο: $) είναι το όνομα των νομισματικών μονάδων διαφόρων χωρών. Κάποια από αυτά αποκαλούνται δολάρια σε διεθνή χρήση, αλλά στην τοπική γλώσσα της χώρας που τα εκδίδει μπορεί αυτά ν' αποκαλούνται διαφορετικά:
Στη σημερινή εποχή, η λέξη συνήθως παραπέμπει στο Δολάριο ΗΠΑ, δηλαδή το νόμισμα των Ηνωμένων Πολιτειών της Αμερικής.
Κατηγορία:Νομίσματα
Αρχάγγελος (αποσαφήνιση)
Ελληνικό τοπωνύμιο:
Κυπριακό τοπωνύμιο:
Επίσης:
Κατηγορία:Αποσαφηνίσεις ελληνικών τοπωνυμίων
Arcangelo (disambigua)
Επαρχία Ζανακοργκάν
Παραπομπές
Ζανακοργκαν
Χάινριχ Καρλ φον Χάυμερλε
Ο Βαρόνος Ερρίκος Κάρολος φον Χάυμερλε (Heinrich Karl von Haymerle), ή απλούστερα Βαρόνος Χάυμερλε (1828-1881) ήταν Αυστριακός διπλωμάτης και πολιτικός.
Βιογραφικά στοιχεία
Γόνος οικογένειας ευγενών από τη Βοημία, γεννήθηκε στις 7 Δεκεμβρίου του 1828, στη Βιέννη της Αυστρίας και σπούδασε νομικά στην Αυτοκρατορική Ακαδημία της Βιέννης. Έλαβε μέρος στην επανάσταση των φοιτητών του 1848 όπου και κατάφερε και γλύτωσε την εκτέλεση μετά από παρέμβαση ευγενών. Αργότερα εισήλθε στο διπλωματικό σώμα και αρχικά υπηρέτησε ως γραμματέας πρεσβείας στην Κωνσταντινούπολη (1850), την Αθήνα (1857), τη Δρέσδη (1861) και τη Φρανκφούρτη (1862).
Το 1864 τοποθετήθηκε πρέσβης της Αυστρίας στην Κοπενχάγη, όπου δύο χρόνια αργότερα έλαβε μέρος στις διαπραγματεύσεις στην Πράγα στη συνομολόγηση της ομώνυμης συνθήκης ειρήνης του Αυστροπρωσικού πολέμου. Το 1868 διορίστηκε πρέσβης στη Κωνσταντινούπολη και το επόμενο έτος πρέσβης στην Αθήνα όπου και παρέμεινε μέχρι το 1872, μεταβαίνοντας στη συνέχεια στη Χάγη όπου λαμβάνοντας τον τίτλο του βαρώνου, το 1876, τοποθετήθηκε πρέσβης στη Ρώμη.
Το 1878 συνοδεύοντας τον υπουργό Εξωτερικών της Αυστροουγγαρίας κόμη Ιούλιο Αντράσυ συμμετείχε στις διαπραγματεύσεις στο Συνέδριο του Βερολίνου. Το επόμενο έτος ανέλαβε υπουργός Εξωτερικών διαδεχόμενος τον Ιούλιο Αντράσυ. Τη θέση αυτή διατήρησε μέχρι το 1881 συμβάλλοντας ιδιαίτερα στην ανάπτυξη των Ιταλο-Αυστροουγγρικών σχέσεων, όσο και μεταξύ της Αυτοκρατορίας της Γερμανίας.
Ο Βαρόνος Χάυμερλε ήταν παντρεμένος με την βαρόνη Μπέρνους με την οποία και απέκτησε δύο παιδιά την Μαρία-Καρολίνα-Βιλελμίνη (1868) και τον Φραντς-Αλεξάντερ (1874). Πέθανε στη γενέτειρά του στις 10 Οκτωβρίου του 1881.
Εξωτερικοί σύνδεσμοι
Κατηγορία:Αυστριακοί πολιτικοί Κατηγορία:Αυστριακοί διπλωμάτες
Πρωτάθλημα πετοσφαίρισης Α' εθνικής κατηγορίας ανδρών 1969-1970
Το πρωτάθλημα Ελλάδας πετοσφαίρισης ανδρών 1969-1970, ήταν το δεύτερο πρωτάθλημα της Α' Εθνικής πετοσφαίρισης ανδρών. Συμμετείχαν 12 ομάδες, τέσσερις περισσότερες σε σχέση με το προηγούμενο πρωτάθλημα. Πρωταθλητής αναδείχθηκε ο Παναθηναϊκός για πέμπτη φορά στην ιστορία του.
Πηγές
Κατηγορία:Α εθνική κατηγορία πετοσφαίρισης ανδρών Κατηγορία:Πετοσφαίριση το 1969 Κατηγορία:Πετοσφαίριση το 1970
Πρωτότυπα Γερμανικά αεροσκάφη στη διάρκεια του Δευτέρου Παγκοσμίου Πολέμου
Ήδη από τα τέλη της δεκαετίας του 1930, η Λουφτβάφε (Luftwaffe, Γερμανική πολεμική Αεροπορία), χαρακτηρίζεται από νεωτερισμό, δημιουργικότητα και σχεδιαστική εξέλιξη. Στις 20 Ιουνίου του 1939, ο Έριχ Βάρσιτζ, πιλότος δοκιμών της Χάινκελ, πιλοτάρει το πρώτο αεροσκάφος χωρίς έλικα, το πυραυλοκίνητο Heinkel He 176, ενώ δύο μήνες μετά, στις 27 Αυγούστου του 1939, ο ίδιος πιλοτάρει το πρώτο αεριωθούμενο αεροσκάφος, το Heinkel He 178.
Με την έναρξη του Β΄ Παγκοσμίου Πολέμου, η Λουφτβάφε, εκτός από τα «συνήθη» αεροσκάφη, τα οποία αποτελούσαν τμήμα της πολεμικής της μηχανής και παράγονταν σε πολύ μεγάλους αριθμούς (της τάξεως των εκατοντάδων ή χιλιάδων), δημιουργεί και άλλα σε μικρότερους ή πολύ μικρούς αριθμούς, τα οποία ενσωμάτωναν πρωτοποριακές τεχνικές κατασκευής, έφεραν πολύ εξελιγμένα συστήματα προώθησης και πλοήγησης και εμφάνιζαν τεχνολογικές καινοτομίες τόσο προηγμένες, που θα ενσωματώνονταν χρόνια ή και δεκαετίες αργότερα στις αεροπορίες των άλλων χωρών.
Σε γενικές γραμμές μπορούμε να ομαδοποιήσουμε τα πρωτότυπα και προηγμένα αεροσκάφη της εποχής σε τρεις κατηγορίες: α) αυτά που έμειναν στη φάση του σχεδιασμού, β) αυτά που παρήχθησαν σε πολύ μικρούς αριθμούς και γ) αυτά που παρήχθησαν σε μεγαλύτερους αριθμούς και έδρασαν επιχειρησιακά (χωρίς βέβαια κανένα στρατηγικό αποτέλεσμα). Άκρως ενδιαφέροντα, είναι βέβαια αυτά που ανήκουν στις δύο τελευταίες κατηγορίες. Παραδείγματα της δεύτερης κατηγορίας αποτελούν το Heinkel He 162 “Volksjäger”, ένα μονοκινητήριο αεριωθούμενο που πέρασε από το στάδιο του σχεδιασμού, σε πτητική κατάσταση σε διάστημα λίγων μόλις μηνών και το Bachem Ba 349 “Natter”, το πρώτο επανδρωμένο (πυραυλοκίνητο) αεροσκάφος κάθετης απογείωσης . Στην τρίτη κατηγορία ανήκουν τα γνωστότερα Messerschmitt Me 262, το πρώτο αεριωθούμενο μαχητικό που έδρασε επιχειρησιακά, το Messerschmitt Me 163 το πρώτο πυραυλοκίνητο αεροσκάφος που έδρασε επιχειρησιακά και το Arado Ar 234, το πρώτο αεριωθούμενο βομβαρδιστικό που έδρασε επιχειρησιακά.
Στις τραγικές συνθήκες που επικρατούν στη Γερμανία τους τελευταίους μήνες του πολέμου στην Ευρώπη, όλα αυτά συνθέτουν για τη Γερμανική Πολεμική Αεροπορία εκείνης της εποχής, ένα δραματικό και μυστηριώδες σκηνικό.
Παραπομπές
Κατηγορία:Αεροπορία στον Β' Παγκόσμιο Πόλεμο Κατηγορία:Ναζιστική Γερμανία
Gamma Ray
Οι Gamma Ray είναι γερμανικό power metal συγκρότημα, το οποίο δημιουργήθηκε το 1989 στο Αμβούργο από τον κιθαρίστα Κάι Χάνσεν, μετά την αποχώρηση του από τους Helloween.
Βιογραφία
Οι Gamma Ray δημιουργήθηκαν το 1989, μετά την αποχώρηση του Χάνσεν από τους Helloween λόγω της κούρασης από τις συνεχείς περιοδείες του συγκροτήματος. Τα φωνητικά του νεοσύστατου σχήματος ανέλαβε ο πρώην τραγουδιστής των Tyran Pace, Ραλφ Σίπερς, το μπάσο ο Ούβε Βέσσελς και τα τύμπανα ο Ματίας Μπούρχαρντ.
Ο πρώτος τους δίσκος κυκλοφόρησε τον Φεβρουάριο του 1990 μέσω της "Noise Records" με τίτλο "Heading for Tomorrow", ανεβαίνοντας στο # 31 στη Γερμανία και το # 24 στην Ιαπωνία, πουλώντας πάνω από 180.000 αντίτυπα στην Ευρώπη. Η σύνθεση του συγκροτήματος ολοκληρώθηκε με την προσθήκη του δεύτερου κιθαρίστα Ντιρκ Σλέχτερ και με τον Ούλι Κους να αναλαμβάνει τα τύμπανα. Ακολούθησε το ΕΡ "Heaven Can Wait" τον Σεπτέμβριο του 1990 και το συγκρότημα περιόδευσε στην Ιαπωνία μαζί με τους Risk.
left|thumb|160px|Ο Κάι Χάνσεν Το "Sigh No More" του 1991 κυκλοφόρησε σε παραγωγή του Τόμι Νιούτον και πούλησε περισσότερα από 150.000 αντίτυπα, παγκοσμίως. Κατά τη διάρκεια της περιοδείας στην Ιαπωνία, οι Κους και Βέσσελ αποχώρησαν, δίνοντας τη θέση τους στο ντράμερ Τόμας Νακ και τον μπασίστα Γιαν Ρούμπαχ.
Ο τρίτος δίσκος τους με τίτλο "Insanity and Genius" κυκλοφόρησε τον Σεπτέμβριο του 1993 ανεβαίνοντας στο ιαπωνικό Top-10 και στο σινγκλ του δίσκου με τίτλο "Future Madhouse" συμπεριλήφθηκε η διασκευή στο κομμάτι "Gamma Ray" των Birth Control. Η περιοδεία για την προώθηση του άλμπουμ ονομάστηκε "Melodic metal strikes back!" και περιελάμβανε τους Rage, Conception και Helicon, πριν οι Gamma Ray περιοδεύσουν στην Ευρώπη με τους Manowar.
Το 1994, ο Σίπερς αποχώρησε από το συγκρότημα κάνοντας οντισιόν για τη θέση του τραγουδιστή στους Judas Priest. Τα φωνητικά ανέλαβε ο Χάνσεν, ο οποίος τραγούδησε για πρώτη φορά μετά το "Walls of Jericho" των Helloween στον δίσκο "Land of the Free". Για την προώθηση του άλμπουμ, οι Gamma Ray πραγματοποίησαν μία σειρά ζωντανών εμφανίσεων σε φεστιβάλ της Ευρώπης τον Ιούνιο του 1995 με ονόματα όπως οι Iced Earth, Grave Digger, Running Wild, Rage, κ.α.. Οι εμφανίσεις αυτές αποτυπώθηκαν στο ζωντανά ηχογραφημένο "Alive '95", το οποίο περιείχε και τη διασκευή στο "Heavy Metal Mania" των Holocaust.
Στα τέλη του 1996, οι Ρούμπαχ και Νακ αποχώρησαν, με τον Ντιρκ Σλέχτερ να αναλαμβάνει το μπάσο, τον Χένγιο Ρίχτερ να έρχεται ως δεύτερος κιθαρίστας και κιμπορντίστας και τον Νταν Τσίμερμαν να αναλαμβάνει τα τύμπανα.Τον Μάιο του 1997 κυκλοφόρησαν το ΕΡ "Valley Of The Kings", το οποίο περιείχε τη διασκευή τους στο "Victim of Changes" των Judas Priest, ενώ τέσσερις μήνες αργότερα ακολούθησε το πέμπτο επίσημο άλμπουμ τους με τίτλο "Somewhere Out in Space", για την προώθηση του οποίου έπαιξαν σε διάφορα φεστιβάλ της Γερμανίας πριν περιοδεύσουν με τους Hammerfall και τους Jag Panzer στην Ευρώπη και να συνεχίσουν στην Ιαπωνία τον Οκτώβριο.
Την επόμενη χρονιά, ο Χάνσεν ασχολήθηκε με τους Iron Savior πριν επιστρέψει στους Gamma Ray για τον δίσκο "Power Plant" το 1999, με τον Ντέρεκ Ριγκς να σχεδιάζει το εξώφυλλο του άλμπουμ. Το άλμπουμ περιείχε τη διασκευή στο "It's a Sin" των Pet Shop Boys και σκαρφάλωσε στο # 25 των γερμανικών τσαρτ.
Το 2000, κυκλοφόρησαν τη συλλογή "Blast from the Past", με την επιλογή των τραγουδιών να γίνεται από τους οπαδούς του συγκροτήματος και τους Gamma Ray να επανηχογραφούν αυτές τις επιλογές. Ακολούθησε το "No World Order" τον Οκτώβριο του 2001, ανεβαίνοντας στο # 13 στην Ιαπωνία και το # 19 στη Φινλανδία. Κατά την περιοδεία του άλμπουμ, ο Σλέχτερ αποχώρησε προσωρινά λόγω προβλήματος υγείας και αντικαταστάθηκε από τον Γιορκ Σρερ των Megace.
thumb|160px|Ο Ντιρκ Σλέχτερ Οι Gamma Ray εμφανίστηκαν για πρώτη φορά στις Ηνωμένες Πολιτείες στο φεστιβάλ "ProgPower' της Ατλάντα μαζί με τους Blind Guardian, την ίδια περίοδο που η "Sanctuary Records" κυκλοφόρησε με μπόνους κομμάτια τα έξι πρώτα άλμπουμ τους. Επίσης, έπαιξαν στο Μόντρεαλ του Καναδά με τους Eidolon και Forgotten Tales να ανοίγουν την εμφάνιση τους.
Το καλοκαίρι του 2002 περιόδευσαν στην Ευρώπη ανοίγοντας τις εμφανίσεις των Motörhead, συνεχίζοντας με διάφορα φεστιβάλ σε όλο τον κόσμο. Ένα χρόνο αργότερα, άνοιγαν τις εμφανίσεις των Iron Maiden κατά την ευρωπαϊκή τους περιοδεία και κυκλοφόρησαν το ζωντανά ηχογραφημένο "Skeletons in the Closet", ενώ τον Σεπτέμβριο του 2005 κυκλοφόρησαν το άλμπουμ "Majestic' ανεβαίνοντας για πρώτη φορά στο σουηδικό Top-20. Κατά την περιοδεία για την προώθηση του δίσκου, τις εμφανίσεις των Gamma Ray άνοιγαν οι Powerwolf και Nocturnal Rites. Στην περιοδεία τους στη Νότια Αμερική, ο Χάνσεν εμφανίστηκε μαζί με τους Angra γιορτάζοντας την 14η επέτειο του συγκροτήματος. Ακολούθησε μία εμφάνιση πάνω σε καράβι που διέσχιζε τη Βαλτική Θάλασσα, όπου ο Ρίχτερ έπεσε από μία σκάλα τραυματίζοντας το χέρι του, με τον Κάσπερι Χάικινεν των Guardians of Mankind να τον αντικαθιστά προσωρινά.
Στα τέλη του 2007, κυκλοφόρησαν τη συνέχεια του "Land of the Free" με τίτλο "Land of the Free II" και το συγκρότημα περιόδευσε μαζί με τους Helloween. Το ζωντανό "Hell Yeah! The Awesome Foursome" ηχογραφήθηκε στο Μόντρεαλ τον Μάιο του 2006 και στη Βαρκελώνη τον Ιανουάριο του 2008, για να κυκλοφορήσει στα τέλη της χρονιάς.
Τον Ιανουάριο του 2010, κυκλοφόρησαν το άλμπουμ "To the Metal!" που έφθασε στο # 2 των ελληνικών τσαρτ και το # 4 στην Κροατία. Μετά την περιοδεία για την προώθηση του δίσκου, ο Νταν Τσίμερμαν έδωσε τη θέση του στον Μίκαελ Ερέ. Η πρώτη κυκλοφορία της νέας σύνθεσης ήταν το "Empire of the Undead" του 2014, το οποίο έφθασε στο # 13 στην πατρίδα του συγκροτήματος, την υψηλότερη θέση από οποιοδήποτε άλλο άλμπουμ τους.
Τον Οκτώβριο του 2015, έγινε γνωστό ότι νέος τραγουδιστής του συγκροτήματος θα είναι ο Φρανκ Μπεκ, λόγω κορεσμού της φωνής του Χάνσεν.
Πηγές
Κατηγορία:Γερμανικά power metal συγκροτήματα Κατηγορία:Γερμανικά speed metal συγκροτήματα
384
Η τρέχουσα σελίδα αφορά το έτος 384 κατά το Γρηγοριανό ημερολόγιο
Το έτος 384 (CCCLXXXIV ) ήταν ένα δίσεκτο έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Ρικομέρου και Κλεάρχου(ή, λιγότερο γνωστό, το Έτος 1137 από Κτήσεως Κόσμου). Η ονομασία 384 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Σε άγνωστη ημερομηνία
Κατηγορία:Έτη
Ιντί Αμίν Νταντά
Ο Ιντί Αμίν Νταντά (Idi Amin Dada, περ. 1925 - 16 Αυγούστου 2003) ήταν δικτάτορας της Ουγκάντας κατά το χρονικό διάστημα 1971-1979.
Τα πρώτα χρόνια
Γεννήθηκε μεταξύ του 1925 και του 1927 στο Κομπόκο της Ουγκάντα. Το 1946 κατετάγη στο στρατό και γρήγορα τράβηξε την προσοχή των ανωτέρων του για τις αθλητικές του επιδόσεις, μάλιστα κέρδισε το πρωτάθλημα πυγμαχίας για 9 συναπτά έτη. Τις δεκαετίες του 1950 και 1960, με την υποστήριξη του τότε πρωθυπουργού της χώρας Μίλτον Ομπότε αναρριχήθηκε στην στρατιωτική ιεραρχία, παρόλο που ήδη αυτήν την περίοδο είχε δείξει την βιαιότητα του χαρακτήρα του σε διάφορες στρατιωτικές επιχειρήσεις.
Το πραξικόπημα
Το 1969 ο Ομπότε τον τοποθετεί στη θέση του αρχηγού του Γενικού Επιτελείου. Στις 25 Ιανουαρίου 1971 και ενώ ο Ομπότε έλειπε σε ταξίδι, εκδηλώνεται πραξικόπημα με κύριο υποκινητή τον Ιντί Αμίν ο οποίος κατηγορεί τον Ομπότε για ανεπαρκή κοινωνική πολιτική και τον καθιστά υπεύθυνο για τη δεινή οικονομική κατάσταση που έχει περιέλθει η χώρα. Η είδηση του πραξικοπήματος γίνεται αρχικά δεκτή με ενθουσιασμό από τους κατοίκους της Ουγκάντα, γρήγορα όμως η κατάσταση επιδεινώνεται. Μέσα σε λίγες μόλις εβδομάδες σκοτώνονται ή δολοφονούνται τα δύο τρίτα του στρατού που τότε αριθμούσε 9.000 στρατιώτες. Το 1972 επιτέθηκε σε Ισραηλινούς και Βρετανούς, μέχρι τότε στενούς συμμάχους του, εξαιτίας της αδυναμίας του να προμηθευτεί όπλα από αυτούς και κατόπιν συνομιλίας του με τον Θεό στον ύπνο του, όπως ισχυριζόταν ο ίδιος. Για να μπορέσει να εξασφαλίσει κάποια συμμαχία στράφηκε στον ηγέτη της Λιβύης, Μουαμάρ Καντάφι, ο οποίος δέχθηκε να τον βοηθήσει. Η σύναψη σχέσεων με τη Λιβύη έδωσε το έναυσμα για τον διωγμό από την Ουγκάντα των Ισραηλινών και πενήντα χιλιάδων Ασιατών με βρετανικά διαβατήρια. Ο Αμίν χρησιμοποιούσε τη βία για να εξοντώσει όλους ανεξαιρέτως τους αντιπάλους του, πραγματικούς ή φανταστικούς.
Η επιτυχία του στη χρησιμοποίηση του φόβου οφείλεται σε μεγάλο βαθμό στη διαίρεση των κατοίκων της χώρας σε δύο ομάδες, καθεμιά από τις οποίες προσπαθούσε να κερδίσει την εύνοια του εις βάρος της άλλης. Το κόστος σε ανθρώπινες ζωές κατά τη διάρκεια διακυβέρνησης της χώρας από τον Ιντί Αμίν ήταν τεράστιο όχι μόνο εξαιτίας του αριθμού των νεκρών αλλά και της απάνθρωπης μεταχείρισης. Οι τελετουργικές εκτελέσεις που ξεπερνούσαν τα όρια του σαδισμού οδηγεί πολλούς μελετητές στο συμπέρασμα ότι οφείλονταν στη διαταραγμένη ψυχική του υγεία.Παρά ταύτα το 1975 καταφέρνει να εκλεγεί πρόεδρος του Οργανισμού Αφρικανικής Ένωσης.
Η πτώση
Στα τέλη της δεκαετίας του 1970 η σοβαρή οικονομική κρίση και η διακοπή κάθε βοήθειας από το εξωτερικό εντείνεται, έτσι σε μια προσπάθεια να στρέψει την προσοχή του λαού αλλού, ο Αμίν διέταξε εισβολή στην Τανζανία, τον Οκτώβριο του 1978. Όμως, οι εισβολείς απωθήθηκαν από τον στρατό της Τανζανίας, ο οποίος γρήγορα εισέβαλε στην ίδια την Ουγκάντα, μέχρι να εξαναγκάσει τον Αμίν να εγκαταλείψει κάθε αντίσταση και να αποχωρήσει από τη χώρα τον Απρίλιο του 1979.
Ο Ιντί Αμίν φυγαδεύτηκε στη Λιβύη, αλλά στη συνέχεια πήγε στη Σαουδική Αραβία και τελικά κατέληξε στο Μπαχρέιν. Το 2003 εισέρχεται για νοσηλεία σε νοσοκομείο της Τζέντα με υψηλή πίεση και νεφρική ανεπάρκεια. Μετά από κωματώδη κατάσταση που διήρκεσε τρεις μήνες, αφήνει την τελευταία του πνοή στις 16 Αυγούστου 2003.
Αναφορές
Κατηγορία:Πρόεδροι της Ουγκάντας Κατηγορία:Στρατιωτικοί Κατηγορία:Πραξικοπηματίες Κατηγορία:Δικτάτορες Κατηγορία:Εξόριστοι πολιτικοί
Ντράγκαν Οκούκα
Ο Ντράγκαν Οκούκα είναι επαγγελματίας προπονητής και πρώην επαγγελματίας ποδοσφαιριστής. Γεννήθηκε στις 2 Απριλίου 1954 στην Πρώην Γιουγκοσλαβική Δημοκρατία και αγωνίστηκε σε ομάδες κυρίως σέρβικες, απ' όπου είναι και η καταγωγή του. Το 1974 άρχισε στην Βελέζ Μονστάρ όπου παρέμεινε μέχρι και το 1976. Από το 1976 μέχρι και το 1987 αγωνιζόταν σε ομάδες όπως η Μότολα, η Τρεμπίντζε και η Ορέμπρο.
Το 1994 επέστρεψε στον αθλητισμό αλλά αυτή την φορά ως προπονητής και εκπροσώπησε την Μπέσετζ. Κάθισε στον πάγκο τους μέχρι το 1996 πηγαίνει Τσουκαρίκι Στάνκομ. Αργότερα πήγε στην Ομπιλιτς ενω πήγε και στις Αργιέ, Βοϊβοντίνα, Λέγκια Βαρσοβίας. Το 2005 δέχτηκε την πρόταση της Εθνικής Σερβίας ως προπονητής της ομάδας κάτω των 21, και έκανε μια αξιόλογη πορεία. Το 2006 πήγε στην Βίσλα Κρακοβίας έκανε το 2007 ένα σύντομο πέρασμα από την κυπριακή Ομόνοια, και από εκεί στην Λοκομοτίβ Σόφιας.
Τον Ιούνιο του 2010 συμφώνησε με την ομάδα της Καβάλας, ενώ τον ερχόμενο Νοέμβριο του ίδιου έτους παραιτήθηκε για άγνωστο σκοπό.
Η Μέθοδος του Οκούκα
Η Μέθοδος του Οκούκα, βασίζεται στο πολυχρησιμοπιημένο σύστημα 1:4:4:2 που το χρησιμοποίησε δύο φορές ενώ πάντα έβαζε 4 στην Άμυνα. Το 1997 χάρη στο σύστημα 1:3:5:2 η Ομπιλιτς κέρδισε το Πρωτάθλημα Γιουγκοσλαβίας. Όταν βρισκόταν στην Βίσλα είχε το σύστημα 1:3:4:1:2 και κέρδισαν το πρωτάθλημα Πολωνίας. Επίσης τις χρονιές 2005-2006 και 2007 όπου βρισκόταν στις ομάδες της Εθνικής Σερβίας και της Ομόνοιας αντίστοιχα είχε ως στόχο το σύστημα 1:4:4:2 αλλά δεν είχαν αποτέλεσμα.
Παραπομπές
Κατηγορία:Σέρβοι προπονητές ποδοσφαίρου Ο Κατηγορία:Ποδοσφαιριστές Έρεμπρο ΣΚ Κατηγορία:Ποδοσφαιριστές Βελέζ Μόσταρ Κατηγορία:Προπονητές ποδοσφαίρου Βοϊβοντίνα Νόβι Σαντ Κατηγορία:Σέρβοι ποδοσφαιριστές Κατηγορία:Μέσοι ποδοσφαιριστές Κατηγορία:Προπονητές ποδοσφαίρου Βίσλα Κρακοβίας Κατηγορία:Προπονητές ποδοσφαίρου Λέγκια Βαρσοβίας Κατηγορία:Προπονητές ποδοσφαίρου Τσανγκτσούν Γιατάι ΦΚ Κατηγορία:Ξένοι προπονητές ποδοσφαίρου στην Ελλάδα Κατηγορία:Προπονητές Σούπερ Λιγκ Ελλάδας Κατηγορία:Γιουγκοσλάβοι ποδοσφαιριστές Κατηγορία:Προπονητές ποδοσφαίρου Λοκομοτίβ Σόφιας Κατηγορία:Προπονητές ποδοσφαίρου Α.Ο. Καβάλα
Γη του Μπάφιν
Η νήσος Μπάφιν ή Γη του Μπάφιν (αγγλικά: Baffin island, ινούκτιτουτ: ᕿᑭᖅᑖᓗᒃ, Κουικικτααλούκ, γαλλικά: Île de Baffin) είναι το μεγαλύτερο νησί του Καναδά και 5ο μεγαλύτερο στη Γη. Ανήκει στο καναδικό έδαφος Νούναβουτ. Έχει έκταση 507.451 τ.χλμ. και πληθυσμό 13.148 κατοίκους, σύμφωνα με την απογραφή του 2016. Η μεγαλύτερη πόλη του νησιού είναι το Ικαλούιτ, το οποίο είναι πρωτεύουσα του Νούναβουτ. Η γη του Μπάφιν εξερευνήθηκε για πρώτη φορά από το Μάρτιν Φρόμπισερ το 1576-1578, και από το Oυίλιαμ Μπάφιν το 1616.
Γεωγραφία
Τα όρη του Μπάφιν διασχίζουν τη βορειοδυτική άκρη του νησιού. Είναι μέρος μιας μεγαλύτερης οροσειράς, της Αρκτικής Κορδιλιέρας. Το ψηλότερο βουνό είναι το όρος Όντιν με ύψος 2.143 μέτρα, αν και κάποιες πηγές αναφέρουν ότι έχει ύψος 2.147 μέτρα. Άλλες αξιοσημείωτες κορυφές είναι το όρος Άσγκαρντ (2.011 μέτρα) και το όρος Θορ (1.675 μέτρα), το οποίο παρουσιάζει τη μεγαλύτερη τελείως κάθετη πλαγιά στη Γη με ύψος 1.250 μέτρα. Στη κεντρική νότια περιοχή του νησιού βρίσκονται οι δύο μεγαλύτερες λίμνες του, η λίμνη Νέστιλιν, με έκταση 5.066 τετραγωνικά χιλιόμετρα, και η λίμνη Αμάντζουακ πιο νότια.
Η πρωτεύουσα Ικαλούιτ έχει κτιστεί στο βάθος του κόλπου Φρόμπισερ, στο δυτικό νότιο τμήμα του νησιού.
Παραπομπές
κατηγορία:Νησιά του Καναδά κατηγορία:Νούναβουτ
Φωνάζει ο κλέφτης
Ο τίτλος Φωνάζει ο κλέφτης μπορεί να αναφέρεται:
Αφροδίτη Γρηγοριάδου
Η Αφροδίτη Γρηγοριάδου (Σεβαστούπολη, Ένωση Σοβιετικών Σοσιαλιστικών Δημοκρατιών, 29 Δεκεμβρίου 1937 - Αθήνα, 2 Ιουλίου 2020) ήταν Ελληνίδα ηθοποιός.
Φοίτησε στη Δραματική Σχολή του Εθνικού Θεάτρου, απ' όπου αποφοίτησε το 1962. Εμφανίστηκε για πρώτη φορά στο θέατρο την ίδια χρονιά με το έργο "Απόψε αυτοσχεδιάζουμε".
Στον κινηματογράφο πρωτοεμφανίστηκε το 1958 στην ταινία Το εισπρακτοράκι, όπου ξεκίνησε και ο Νίκος Ξανθόπουλος, μαζί με τον οποίο έπαιξε σε άλλες 5 ταινίες.
Συμμετείχε στο ραδιοφωνικό σίριαλ Το σπίτι των ανέμων μαζί με τον σύζυγό της, Βύρωνα Πάλλη, το οποίο γνώρισε τεράστια επιτυχία.
Ήταν μητέρα της ηθοποιού Κοραλίας Καράντη. Πέθανε έπειτα από μακροχρόνια ασθένεια στις 2 Ιουλίου 2020.
Θεατρικές Παραστάσεις
Συμπληρωματικός πίνακας
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Σαλώμη Β΄
Η Σαλώμη Β΄ (γενν. π. 14 π.Χ.) από τη Ηρωδιανή Δυναστεία ήταν πριγκίπισσα της Ιουδαίας.
Βιογραφία
Ήταν κόρη του Ηρώδη Α΄ του Μεγάλου και της 8ης συζύγου του Ελπίδας.
Είχε 10 ετεροθαλή αδέλφια: Αλέξανδρος, Αριστόβουλος Δ΄, Σαλάμψιο, Ηρώδης Β΄ Φίλιππος, Ηρώδης Αρχέλαος, Ηρώδης Αντίπας, Ολυμπιάδα, Ηρώδης, Φασαήλ Γ΄ και Ρωξάνη, καθώς ο πατέρας της είχε 10 συζύγους.
Πήρε το όνομα της θείας της Σαλώμης Α΄, αδελφής του Ηρώδη. Έδωσε το όνομά της στην ανιψιά της Σαλώμη Γ΄, κόρη του Ηρώδη Β΄ Φιλίππου πρίγκιπα της Ιουδαίας, η οποία έγινε αιτία να αποκεφαλιστεί ο Άγ. Ιωάννης ο Πρόδρομος.
Aναφορές
Κατηγορία:Ηρωδιανή Δυναστεία
Τζέιμι Νομπλ
Ο Τζέιμς Χάουαρντ Γκίμπσον (James Howard Gibson, 23 Δεκεμβρίου 1976) είναι Αμερικανός πρώην παλαιστής και νυν παραγωγός του WWE. Περισσότερο γνωστός έγινε με το ψευδώνυμο Τζέιμι Νομπλ.
Παλαιστής
Ξεκίνησε την ενασχόλησή του με τον χώρο του κατς το 1995. Αγωνίστηκε για σπουδαίες εταιρείες του χώρου, το World Championship Wrestling, το Ring of Honor, άλλες μικρότερης εμβέλειας στις Η.Π.Α. αλλά και στην Ιαπωνία, και κυρίως στο WWE. Στην καριέρα του, που σταμάτησε λόγω τραυματισμού το 2009, κατέκτησε δύο σημαντικούς τίτλους, το Παγκόσμιο Πρωτάθλημα ROH και το Πρωτάθλημα Ευκίνητων Παλαιστών, από μια φορά το καθένα.
Παραγωγός
Μετά το τέλος της καριέρας του, λόγω σοβαρού τραυματισμού στην πλάτη, το 2009, συμφώνησε με την εταιρεία WWE σε έναν παρασκηνιακό ρόλο, παραγωγού και ανιχνευτή ταλέντων. Έως και σήμερα συνεχίζει σε αυτή την θέση.
Πηγές
Κατηγορία:Επαγγελματίες Παλαιστές
Χέρμαν Μέλβιλ
Ο Χέρμαν Μέλβιλ (Αγγλικά: Herman Melville, 1 Αυγούστου 1819 – 28 Σεπτεμβρίου 1891) ήταν Αμερικανός συγγραφέας, περισσότερο γνωστός για το κλασικό του πλέον έργο, «Μόμπι Ντικ» όπου το εμπνεύστηκε καθώς πέρασε και πολλά χρόνια της ζωής του σε φαλαινοθηρικα
Βιογραφία
Ο Χέρμαν Μέλβιλ γεννήθηκε στη Νέα Υόρκη την 1η Αυγούστου 1819 ,το τρίτο από τα οχτώ παιδιά των Άλλαν και Μαρία Γκάνσφουρτ Μέλβιλ. Ο πατέρας του, Allan Melvill (το όνομα έγινε "Melville" μετά το θάνατό του ) ήταν επιχειρηματίας ενώ η μητέρα του (το γένος Ganesvoort) καταγόταν από παλιά Ολλανδική οικογένεια με εξέχουσα θέση στην τοπική κοινωνία. Αν και ο πατέρας του ήταν ένας πολύ αισιόδοξος άνθρωπος, η "θετική" αυτή στάση που είχε απέναντι στη ζωή σπάνια τον οδηγούσε σε επιχειρηματικές επιτυχίες. Ως αποτέλεσμα, η οικογένεια Melville αναγκαζόταν να εξαρτάται οικονομικά και να λαμβάνει υποστήριξη από τον στενό συγγενικό κύκλο. Ο Χέρμαν Μέλβιλ πήγε σχολείο στην Ακαδημία Όλμπανι από τον Οκτώβριο του 1830 έως τον Οκτώβριο του 1831 και ξανά από τον Οκτώβριο του 1836 έως τον Μάρτιο του 1837 και μετά έγινε γραφιάς και δάσκαλος.
Ο πατέρας του τελικά χρεοκόπησε και πέθανε όταν ο Χέρμαν ήταν μόλις δώδεκα ετών, αναγκάζοντάς τον να εγκαταλείψει το σχολείο για να βοηθήσει την οικογένεια. Έτσι ο Μέλβιλ, έφηβος ακόμα, μπάρκαρε σ' ένα εμπορικό καράβι όπου δούλεψε ως καμαρότος μεταξύ Νέας Υόρκης και Λίβερπουλ. Όταν ξαναγύρισε στην Αμερική, εργάστηκε πάλι ως δάσκαλος για ένα διάστημα. Ο πόθος του όμως για περιπέτειες δεν έσβησε κι έτσι μια μέρα τα παράτησε όλα και πήγε ως ναύτης στο φαλαινοθηρικό "Acushnet" (Ακούσνε).
Τον Ιούλιο του 1842, κι αφού έμεινε 18 μήνες στο "Ακούσνε", ο Μέλβιλ πήδηξε ένα πρωί από το καράβι ενώ ήταν αγκυροβολημένο στις νήσους Μαρκέζας του Νότιου Ειρηνικού Ωκεανού. Η σκληρή ζωή πάνω στο φαλαινοθηρικό και η επιθυμία του να εξερευνήσει τα νησιά, ήταν οι αιτίες που τον έσπρωξαν σ' αυτή τη φυγή.
Για κάποιο διάστημα έζησε μαζί με τους ιθαγενείς Τύπη που, όπως είπε αργότερα ο ίδιος, ήταν καννίβαλοι. Δεν είναι ξεκαθαρισμένο αν ο Μέλβιλ υπήρξε φιλοξενούμενός τους ή αιχμάλωτός τους. Πάντως μία μέρα έφυγε από τα νησιά με μία αυστραλέζικη σκούνα. Η ιστορία της παραμονής του στις Μαρκέζας, περιγράφεται στο βιβλίο του "Typee", το οποίο ολοκλήρωσε το 1845 αλλά συνάντησε πολλές δυσκολίες για τη δημοσίευσή του.
Στη συνέχεια ακολούθησαν και άλλες περιπέτειες στη ζωή του Χέρμαν Μέλβιλ. Ο Μέλβιλ έγινε αρχηγός μίας ανταρσίας και αργότερα αλήτευε έναν χρόνο στην Ταϊτή. Την περιπέτειά του αυτή, την αναφέρει στο βιβλίο του "Omoo", (Όμοο).
Το 1843, ο Μέλβιλ πήγε στη Χαβάη, όπου έπιασε δουλειά σ' ένα γραφείο και σ' ένα βιβλιοπωλείο. Σύντομα όμως έφτασε στη Χονολουλού το παλιό του πλοίο, το "Ακούσνε", που έψαχνε για λιποτάκτες.
Φοβούμενος μήπως τον βρουν και τον ξαναπάρουν στο φαλαινοθηρικό, ο Μέλβιλ έσπευσε να μπει στο αμερικάνικο πολεμικό πλοίο "USS United States" ως απλός ναύτης. Δεκατέσσερις μήνες αργότερα έφτασε στο λιμάνι της Βοστώνης.
Τότε άρχισε να ασχολείται σοβαρά με το γράψιμο. Μετά την έκδοση των βιβλίων του "Τύπη" και "Όμοο" έγινε διάσημος ως ο άνθρωπος που γλύτωσε από τους ανθρωποφάγους. Τα επόμενα έργα του ήταν τα "Μαρντί", "Κόκκινη Φλόγα" και "Το Άσπρο Σακάκι". Το τελευταίο είναι η περιγραφή της ζωής του πάνω στο αμερικανικό πολεμικό στο οποίο διαμαρτύρεται και κατακρίνει τις βαρβαρότητες και ιδιαίτερα το μαστίγωμα, το οποίο συνηθιζόταν τότε στα σκάφη του αμερικανικού ναυτικού.
Ακολούθησαν και άλλα του έργα όπως ο "Πιέρ", "Ο Έμπιστος" και ο "Μπίλι Μπαντ". Αλλά η φήμη του σαν συγγραφέα ξέπεσε τα τελευταία χρόνια. Το 1866 αναγκάστηκε να γίνει τελωνειακός στη Νέα Υόρκη για να ζήσει. Έμεινε σ' αυτή τη θέση 19 χρόνια.
Το 1878 εξέδωσε ένα ποίημά του με 16.000 στίχους σχετικά με την επίσκεψή του στους Αγίους Τόπους. Ο Χέρμαν Μέλβιλ πέθανε στις 28 Σεπτεμβρίου 1891 στη Νέα Υόρκη από καρδιακή προσβολή. . Τα βιβλία του είχαν σχεδόν ξεχαστεί απ' όλους. Μόνο αργότερα, το 1920, ανανεώθηκε το ενδιαφέρον το κοινού για τα έργα του Μέλβιλ. Σήμερα αναγνωρίζεται πλέον ως ένας από τους πιο διάσημους Αμερικανούς συγγραφείς και το βιβλίο του "Μόμπι Ντικ" θεωρείται ένα από τα καλύτερα έργα του κόσμου.
Εργογραφία
right|thumb|Ο Χέρμαν Μέλβιλ το 1885, σε ηλικία 66 ετών.
Αναφορές
thumb|right|Ο τάφος του Χέρμαν Μέλβιλ και της συζύγου του
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Αμερικανοί περιηγητές  Κατηγορία:Αμερικανοί δοκιμιογράφοι
Γιώργος Μανιατάκος
Ο Γιώργος Μανιατάκος (1914-2010) είναι Έλληνας δημοσιογράφος
Βιογραφία
γεννήθηκε στη Λεμονιά Λακωνίας το 1914 και αφού ολοκλήρωσε τις γυμνασιακές του σπουδές στο Γύθειο, γράφτηκε στη Νομική σχολή του Πανεπιστημίου Αθηνών και στην Αγγλική φιλολογία. Φοίτησε στο Γυμνάσιο Γυθείου. Στη συνέχεια γράφτηκε στη Νομική Σχολή του Πανεπιστημίου της Αθήνας και ταυτόχρονα άρχισε να εργάζεται στις εφημερίδες. Ξεκίνησε τη δημοσιογραφική του σταδιοδρομία το 1935 από την εφημερίδα "Μέλλον". Στη συνέχεια εργάστηκε στις εφημερίδες "Πρωινός Τύπος", "Πρωία" και από το 1944 έως και τη συνταξιοδότησή του το 1977 στα "Νέα" και το "Βήμα", όπου διετέλεσε αρχισυντάκτης και διευθυντής σύνταξης. Για πολλά χρόνια εργάστηκε και ως πολιτικός χρονογράφος στην εφημερίδα "Μακεδονία". Η δημοσιογραφία έγινε τελικά το βιοποριστικό του επάγγελμα. Διακρίθηκε για το έργο του στο Βήμα, Τα Νέα (για πολλά χρόνια υπήρξε διευθυντής σύνταξης) και στη Μακεδονία. Ο Γιώργος Μανιατάκος είχε γράψει και δημοσίευσε έντεκα μυθιστορήματα, μία ποιητική συλλογή και πολλές μεταφράσεις ξένων έργων, ενώ ήταν μέλος της Εθνικής Εταιρείας Ελλήνων Λογοτεχνών. Πέθανε τη Δευτέρα, 26 Ιουλίου 2010. Το πρώτο του μυθιστόρημα εκδόθηκε το 1958, από την ηλικία των 18 ετών παράλληλα με τις σπουδές του ασχολήθηκε και με την δημοσιογραφία. Ό πόλεμος του 1940-41, η κατοχή, ο εμφύλιος, τα μεγάλα κοινωνικά και πολιτιστικά του ρεπορτάζ, εξασφάλισαν στον Μανιατάκο την πρώτη ύλη για την λογοτεχνική μετάπλαση.
.
Ελληνική βιβλιογραφία
Κατηγορία:Έλληνες συγγραφείς
Επαρχία Σιέλι
Παραπομπές
Σιελι
Ντέιβιντ Τζωρτζ Χόγκαρθ
Ο Ντέιβιντ Τζωρτζ Χόγκαρθ (αγγλικά: David George Hogarth, 1862-1927) ήταν Βρετανός αρχαιολόγος και λόγιος.
Βιογραφία
Γεννήθηκε στις 23 Μαΐου 1862. Περιηγήθηκε και διενήργησε αρχαιολογικές ανασκαφές στην Κύπρο, Κρήτη, Αίγυπτο, Συρία, Μήλο και Έφεσο. Διετέλεσε διευθυντής του Ασμόλειου μουσείου στην Οξφόρδη από το 1909 μέχρι το 1927. Στον Πρώτο Παγκόσμιο Πόλεμο υπηρέτησε στην Γεωγραφική υπηρεσία του ναυτικού.
Απεβίωσε στις 6 Νοεμβρίου 1927 στην Οξφόρδη.
Παραπομπές
Κατηγορία:Άγγλοι αρχαιολόγοι Κατηγορία:Βρετανοί έφοροι μουσείων Κατηγορία:Αρχαιολογία στην Κύπρο
Εκλογές στο Πακιστάν
Οι βουλευτικές εκλογές αφορούν τα δύο σώματα του κοινοβούλιου. Η κάτω βουλή, που ονομάζεται Εθνοσυνέλευση, έχει 342 μέλη, από τα οποία 272 εκλέγονται απευθείας από χωρισμένες μονοεδρικές περιφέρειες. Οι υπόλοιπες μοιράζονται στα κόμματα ανάλογα με το ποσοστό που πήραν στις εκλογές και από αυτές, 60 προορίζονται για γυναίκες και 10 για μη Μουσουλμανικές μειονότητες. Στην άνω βουλή, στη Γερουσία, εκλέγονται 23 αντιπρόσωποι για κάθε ένα από τα τέσσερα ομόσπονδα κρατίδια του Πακιστάν, 8 μέλη επιλέγονται από την Κυβέρνηση και 4 μέλη εκλέγονται από την Εθνοσυνέλευση για να αντιπροσωπεύσουν την ομοσπονδιακή περιφέρεια της πρωτεύουσας Ισλαμαμπάντ, οπότε συνολικά υπάρχουν 104 μέλη. Τα δύο αυτά σώματα από κοινού εκλέγουν τον Πρωθυπουργό και τον Πρόεδρο του Πακιστάν.
Γενικές εκλογές
Οι πιο πρόσφατες εκλογές ήταν οι γενικές εκλογές του 2018, άρα οι επόμενες προβλέπονται για το 2023.
Γενικές εκλογές 2008
Οι γενικές εκλογές του 2008 ήταν οι πρώτες ελεύθερες εκλογές που πραγματοποιούνταν μετά την επιβολή στρατιωτικής δικτατορίας το 1999. Η προεκλογική περίοδος στιγματίστηκε από την δολοφονία της αρχηγού της αντιπολίτευσης, Μπεναζίρ Μπούτο. Το κόμμα της, το Πακιστανικό Λαϊκό Κόμμα κέρδισε στις εκλογές, και εξασφάλισε 122 έδρες. Αν και οι έδρες αυτές δεν ήταν αρκετές για μία απόλυτη πλειοψηφία, κατάφερε να διορίσει δικό του πρωθυπουργό. Πάντως, η μεταβίβαση της εξουσίας από τους στρατιωτικούς στο Πακιστανικό Λαϊκό Κόμμα θεωρήθηκε ανώμαλη.
Γενικές εκλογές 2018
Στις 25 Ιουλίου 2018 διεξήχθησαν γενικές εκλογές. Νικητής των εκλογών αναδείχθηκε ο Ίμραν Χαν, ηγέτης του κεντρώου κόμματος Πακιστάν Ταχρίκ ι Ινσάφ (PTI). Το απερχόμενο κόμμα, Πακιστανικός Μουσουλμανικός Σύνδεσμος -Ναουάζ (PML-N) ήρθε δεύτερο τόσο σε ψήφους όσο και σε έδρες στο κοινοβούλιο. Τέλος το Πακιστανικό Λαϊκό Κόμμα ήρθε τρίτο, όπως και στις προηγούμενες εκλογές. Η προεκλογική περίοδος ήταν τεταμένη και βίαιη, με το κυβερνών κόμμα να υποστηρίζει ότι δεν έχει ίσες ευκαιρίες και ότι άλλες δυνάμεις εξουσίας, όπως ο στρατός, προωθούσαν με διάφορους τρόπους τον Ίμραν Χαν. Τελικά η μεταβίβαση της εξουσίας ήταν ομαλή και παρά τις διαμαρτυρίες της, η αντιπολίτευση συμμετείχε στο νέο κοινοβούλιο.
Παιχνίδι ρόλων
Παιχνίδι ρόλων (αγγλικά: role-playing game ή RPG) είναι ένα είδος παιχνιδιού στο οποίο οι παίκτες αναλαμβάνουν το ρόλο φανταστικών χαρακτήρων και μέσω συνεργασίας δημιουργούν ή παρακολουθούν ιστορίες. Οι συμμετέχοντες καθορίζουν τις ενέργειες των χαρακτήρων τους εν μέρει βασισμένοι στον σχεδιασμό του χαρακτήρα τους, και οι ενέργειες πετυχαίνουν ή αποτυγχάνουν σύμφωνα με ένα σύστημα κανόνων και οδηγιών. Στο πλαίσιο των κανόνων, οι παίκτες μπορούν να αυτοσχεδιάσουν ελεύθερα˙ οι επιλογές τους καθορίζουν την κατεύθυνση και την έκβαση των παιχνιδιών.
Στο βιβλίο Dungeons & Dragons Rules Cyclopedia (TSR 1071), που κυκλοφόρησε το 1991, δίνεται μια άλλη γενική περιγραφή των παιχνιδιών ρόλων, τα οποία συγκρίνονται με τις παλιές περιπέτειες στο ραδιόφωνο:
Τα παιχνίδια ρόλων θα μπορούσαμε να τα συγκρίνουμε και με τα ακουστικά βιβλία (audio books), αλλά η θεμελιώδης διαφορά είναι ότι οι ακροατές (οι παίκτες) που ακούν τον αφηγητή (ο οποίος στο πλαίσιο των παιχνιδιών ρόλων φέρει διάφορες ονομασίες, εκ των οποίων οι πιο διαδεδομένες είναι οι gamemaster, Dungeon Master και storyteller) συμμετέχουν, πρωταγωνιστούν στην ιστορία, όπως ακριβώς ηθοποιοί πρωταγωνιστούν σε μια ταινία ή σε ένα θεατρικό έργο, σε αντίθεση όμως με τους ηθοποιούς, απολαμβάνουν τη τερπνή και μοναδική δυνατότητα να συμβάλλουν, και μάλιστα σε πολύ σημαντικό βαθμό, στον ρου της ιστορίας. Η γοητεία των RPGs έγκειται εν μέρει στον αμφίδρομο χαρακτήρα τους: δεν υπάρχει αλληλεπίδραση μόνο μεταξύ των παικτών αλλά και μεταξύ του πομπού και του δέκτη, δηλαδή μεταξύ του αφηγητή και των παικτών. Και ο αφηγητής (gamemaster) είναι παίκτης και όλοι μαζί, παίζοντας ένα παιχνίδι ρόλων, κερδίζουν ένα εισιτήριο σε τόπους φαντασίας και περιπετειών.
Ένα παιχνίδι ρόλων σπάνια έχει νικητές ή χαμένους. Αυτό είναι το θεμελιώδες χαρακτηριστικό που διαφοροποιεί τα παιχνίδια ρόλων από τα επιτραπέζια παιχνίδια, τα χαρτοπαίγνια, τα αθλητικά παιχνίδια και τα περισσότερα είδη παιχνιδιών. Τα παιχνίδια ρόλων προάγουν περισσότερο τη συνεργασία και την κοινωνικότητα παρά τον ανταγωνισμό. Ένα χαρακτηριστικό παιχνίδι ρόλων συγκεντρώνει τους συμμετέχοντες του σ’ένα ενιαίο σύνολο, που λειτουργεί ως ομάδα. Όπως οι τηλεοπτικές σειρές ή οι σειρές μυθιστορημάτων, αυτά τα αποσπασματικά παιχνίδια παίζονται συχνά σε εβδομαδιαία βάση για μια περίοδο μηνών ή ακόμη και ετών, αν και μερικοί παίκτες προτιμούν να παίζουν περιπέτειες που ολοκληρώνονται σε μια συνάντηση.
Τα παιχνίδια ρόλων αποτελούν μια μορφή αφήγησης μέσω αλληλεπίδρασης και συνεργασίας. Όπως τα μυθιστορήματα ή οι ταινίες, τα παιχνίδια ρόλων έχουν απήχηση διότι εμπλέκουν τη φαντασία μας. Η αλληλεπίδραση είναι η πολυσήμαντη διαφορά μεταξύ των παιχνιδιών ρόλων και της παραδοσιακής λογοτεχνίας. Ενώ ο θεατής ενός τηλεοπτικού προγράμματος αποτελεί παθητικό παρατηρητή, ο παίκτης σε ένα παιχνίδι ρόλων κάνει επιλογές που επηρεάζουν την ιστορία. Τέτοια παιχνίδια ρόλων επεκτείνουν μια παλιότερη παράδοση παιχνιδιών αφήγησης όπου μια μικρή παρέα φίλων συνεργάζονταν για να πλάσουν μια ιστορία.
Παρόλο που υπάρχουν απλά στοιχεία παιχνιδιών ρόλων σε παραδοσιακά παιχνίδια για παιδιά, όπως το «κλέφτες και αστυνόμοι», «καουμπόηδες και Ινδιάνοι», τα παιχνίδια ρόλων προσθέτουν πολυπλοκότητα και επιμονή σε αυτή τη βασική ιδέα. Σ’αντίθεση με αυτά τα παραδοσιακά παιχνίδια, οι συμμετέχοντες σε ένα παιχνίδι ρόλων δημιουργούν συγκεκριμένους χαρακτήρες και μια εξελισσόμενη πλοκή. Ένα συνεπές σύστημα κανόνων και ένας λιγότερο ή περισσότερο ρεαλιστικός κόσμος περιπετειών (campaign setting) συμβάλλουν στην αναστολή της δυσπιστίας.
Τα παιχνίδια που εμπεριέχουν περιβάλλοντα και μηχανισμούς παιχνιδιών που συναντάμε σε παιχνίδια ρόλων αποκαλούνται παιχνίδια ρόλων για υπολογιστές (computer role-playing games) ή CRPGs. Οι σειρές Might and Magic και Ultima για παράδειγμα, οι οποίες γεννήθηκαν το 1986 και 1980 αντίστοιχα, συγκαταλέγονται μεταξύ των πιο ιστορικών και μακροβιότερων σειρών ηλεκτρονικών παιχνιδιών ρόλων. Λόγω της δημοτικότητας των CRPGs, οι όροι «παιχνίδι ρόλων» και «RPG» έχουν και οι δυο σε κάποιο βαθμό ταυτιστεί με τη βιομηχανία ηλεκτρονικών παιχνιδιών, με αποτέλεσμα τα παραδοσιακά μη ψηφιακά χόμπι αυτού του είδους να αποκαλούνται επιτραπέζια παιχνίδια ρόλων («pen and paper» ή «tabletop» role-playing games), αν και η χρήση τραπεζιού δεν είναι αυστηρώς απαραίτητη.
Παίζοντας ένα RPG
Ο gamemaster, ο οποίος είναι υποχρεωμένος να γνωρίζει τους βασικούς κανόνες του εκάστοτε παιχνιδιού, ζητά από τα άτομα που επιθυμούν να συμμετάσχουν στο παιχνίδι να δημιουργήσουν έναν χαρακτήρα (character). Οι παίκτες αποφασίζουν για το όνομα, τα φυσικά χαρακτηριστικά, την φυλή (race), το επάγγελμα (class ή profession), τις δεξιότητες (skills), τον εξοπλισμό του χαρακτήρα τους ή μπορούν επίσης να επιλέξουν κάποιον έτοιμο χαρακτήρα. Όσον αφορά για τον προσδιορισμό άλλων χαρακτηριστικών, των stats για παράδειγμα και άλλων χαρακτηριστικών, εμπλέκεται εν μέρει ο παράγοντας τύχη, καθώς χρησιμοποιούνται ζάρια. Πάντως, όλα τα στοιχεία ενός χαρακτήρα αναγράφονται πάντα στο φύλλο του χαρακτήρα (character sheet), το οποίο κρατά ο παίκτης και το συμβουλεύεται κατά τη διάρκεια του παιχνιδιού και η δημιουργία του χαρακτήρα πάντα γίνεται σε συνεννόηση με τον gamemaster και βάσει των κανόνων του παιχνιδιού. Ο gamemaster ετοιμάζει μια περιπέτεια, ένα σενάριο ή χρησιμοποιεί μια έτοιμη περιπέτεια (δηλαδή μια περιπέτεια που έχει δημοσιευτεί σε βιβλίο ή περιοδικό ή που έχει γραφτεί από άλλον gamemaster). Έτσι, με περιπέτεια στη διάθεση του gamemaster και με σχεδιασμένους χαρακτήρες ο gamemaster καλεί και συγκεντρώνει τους παίκτες και το παιχνίδι μπορεί να ξεκινήσει.
Κατά τη διάρκεια του παιχνιδιού ο gamemaster περιγράφει τα γεγονότα και τις καταστάσεις και ελέγχει τους NPCs (όλοι οι χαρακτήρες εκτός από αυτούς που ελέγχονται από τους ίδιους τους παίκτες). Η έκβαση των ενεργειών του χαρακτήρα ενός παίκτη (για παράδειγμα, να σκαρφαλώσει ένας χαρακτήρας έναν ψηλό τοίχο ή να εντοπίσει μια μυστική πόρτα ή να πείσει έναν non-player Character, έναν χαρακτήρα δηλαδή που ελέγχεται από τον gamemaster) εξαρτάται από τα χαρακτηριστικά του χαρακτήρα αλλά όπως και για τη δημιουργία του χαρακτήρα, συνήθως εμπλέκεται και ο παράγοντας τύχη, τα ζάρια. Γενικά στα παιχνίδια ρόλων χρησιμοποιούνται ζάρια διαφόρων πλευρών: τετράπλευρα, εξάπλευρα (το κοινό ζάρι), οκτάπλευρα, δεκάπλευρα, δωδεκάπλευρα ακόμη και εικοσάπλευρα ζάρια. Ωστόσο, υφίστανται και λίγα συστήματα κανόνων χωρίς χρήση ζαριών (diceless systems). Η χρήση ταμπλό δεν είναι απαραίτητη, ούτε συχνή, εξάλλου η απουσία ταμπλό είναι ένα από τα πολλά χαρακτηριστικά που διαφοροποιούν τα παιχνίδια ρόλων από τα επιτραπέζια παιχνίδια. Πάντως, ο gamemaster μπορεί να παρουσιάζει ζωγραφιές στους παίκτες ή να σχεδιάζει πρόχειρα πάνω σε ένα φύλλο χαρτιού ή σε μουσαμά τον χώρο στον οποίο βρίσκονται οι χαρακτήρες των παικτών, ώστε να προσδώσει στο παιχνίδι ένα πιο ρεαλιστικό τόνο.
Μια ομάδα παικτών μπορεί να παίζει τακτικά το ίδιο παιχνίδι ρόλων χρησιμοποιώντας τους ίδιους χαρακτήρες για μήνες ή ακόμη και για χρόνια ολόκληρα. Μια περιπέτεια ενός RPG μπορεί να διαρκέσει λίγες ώρες ή μερικές μέρες (δηλαδή να ολοκληρωθεί σε ένα session ή σε μερικά sessions αντίστοιχα) αλλά υπάρχουν και πολύ μεγάλες περιπέτειες, τα λεγόμενα “campaigns” (εκστρατείες), οι οποίες μπορεί να ολοκληρωθούν μερικούς μήνες μετά από το αρχικό session. Φυσικά ο χρόνος ολοκλήρωσης μιας οποιασδήποτε περιπέτειας εξαρτάται από το πόσο τακτικά συγκεντρώνεται μια ομάδα για να την παίξει και από το χρόνο που αφιερώνει στην περιπέτεια. Η απεριόριστη εξέλιξη του campaign ενός RPG μέσα στο χρόνο είναι ακόμη ένα χαρακτηριστικό που διαφοροποιεί τα παιχνίδια ρόλων από τα επιτραπέζια παιχνίδια. Ενώ μια παρτίδα σκάκι διαρκεί ως επί το πλείστον μερικά λεπτά ή μερικές ώρες, το campaign ενός RPG μπορεί να είναι όχι απλά μακροχρόνιο αλλά σχεδόν άχρονο.
Δημιουργία χαρακτήρα
Πριν ξεκινήσει μια ομάδα να παίζει ένα παιχνίδι ρόλων είναι απαραίτητο οι παίκτες να δημιουργήσουν χαρακτήρες ή να επιλέξουν έτοιμους χαρακτήρες. Η δημιουργία χαρακτήρων είναι μια αρκετά πολύπλευρη διαδικασία, η οποία εξαρτάται από τις επιλογές και αποφάσεις του παίκτη και σε μικρότερο βαθμό στον παράγοντα τύχη, στα ζάρια δηλαδή, και ποικίλλει, ανάλογα με το παιχνίδι και το είδος στο οποίο ανήκει το παιχνίδι.
Σε ένα παιχνίδι μεσαιωνικής φαντασίας, όπως το Dungeons & Dragons ή το Rolemaster, τα πιο καθιερωμένα races (φυλές) στα οποία μπορεί να ανήκει ο χαρακτήρας του παίκτη είναι τα εξής: dwarf (νάνος), elf (ξωτικό), halfling (ανθρωπάκι – χόμπιτ), human (άνθρωπος). Άλλα races, λιγότερο καθιερωμένα, είναι, μεταξύ άλλων, το gnome (γνώμος, ανθρωπάκι με χαρακτηριστικά dwarf), το half-elf (πλάσμα που συνδυάζει χαρακτηριστικά ξωτικού και ανθρώπου), το orc (ορκ, τα οποία διαδραματίζουν σημαντικό ρόλο στην τριλογία του Tolkien), το half-orc (πλάσμα που συνδυάζει χαρακτηριστικά orc και ανθρώπου). Αυτό δεν σημαίνει όμως ότι κάθε RPG μεσαιωνικής φαντασίας περιλαμβάνει όλα τα προαναφερθέντα races. Υπάρχουν fantasy RPGs που δεν περιλαμβάνουν orcs ή half-orcs, για παράδειγμα το Dark Sun, κόσμος του Dungeons & Dragons, ή το Game of Thrones ή το Conan RPG. Τα περισσότερα fantasy RPGs παρουσιάζουν ιδιάζοντα, μοναδικά races: το Dark Sun δίνει σε έναν παίκτη τη δυνατότητα να επιλέξει μοναδικά races όπως Thri-kreen, μια εντομοειδή φυλή, ή muls, υπερβολικά ρωμαλέα όντα με χαρακτηριστικά ανθρώπου και νάνου. Στο Tunnels & Trolls ενσωματώνεται μια μικροσκοπική μυθολογική φυλή, τα leprechauns, ενώ στον κόσμο του WarCraft RPG, στο Azeroth, κατοικεί η νομαδική φυλή των μεγαλόσωμων taurens.
thumb|Πέντε συνηθισμένες φυλές (races) των fantasy RPGs: human (άνθρωπος), halfling (ανθρωπάκι – χόμπιτ), dwarf (νάνος), elf (ξωτικό) και gnome (γνώμος).
Στα παιχνίδια ρόλων επιστημονικής φαντασίας, το μόνο καθιερωμένο race είναι ο άνθρωπος (human). Αυτό οφείλεται στο γεγονός ότι, σε αντίθεση με πολλά fantasy RPGs, που ως κοινή πηγή επιρροής και έμπνευσης έχουν τα έργα των J. R. R. Tolkien και Robert Howard, οι κόσμοι (το setting) των παιχνιδιών επιστημονικής φαντασίας δεν έχουν τέτοια κοινή πηγή αλλά πλάθονται από τη φαντασία ενός δημιουργού, που ενδεχομένως δεν δέχεται σημαντικές επιρροές. Ο κόσμος του Star Wars RPG διαφέρει πολύ από αυτόν του Star Trek RPG. Ο γαλαξίας του Star Wars περιλαμβάνει πλάσματα όπως Wookiees, Mon Calamari και Ewoks, ενώ που δεν απαντούν στο γαλαξία του Star Trek, ο οποίος περιλαμβάνει Vulcans, Romulans και Borgs. Πάντως, σε μερικά RPGs επιστημονικής φαντασίας απαντούν τα καθιερωμένα races των fantasy RPGs, όπως στο Dragonstar, στο σύμπαν του οποίου κατοικούν ξωτικά και νάνοι. Όσον αφορά τα παιχνίδια ρόλων άλλων κατηγοριών, π.χ. μυστηρίου, τρόμου, δράσης ή κατασκοπείας, όπως και στα RPGs επιστημονικής φαντασίας, έτσι και σε αυτά ο άνθρωπος είναι το μοναδικό καθιερωμένο race, κάτι που οφείλεται στο γεγονός ότι τα περισσότερα, π.χ. το Chill, το Spycraft, έχουν ως φόντο τον πλανήτη Γη. Ωστόσο, υπάρχουν πολλές εξαιρέσεις, όπως το Werewolf The Forsaken και το Mummy The Resurrection, στα οποία οι παίκτες αναλαμβάνουν το ρόλο λυκανθρώπων και μουμιών αντίστοιχα.
Ένα άλλο πολύ σημαντικό στάδιο κατά τη δημιουργία και την κατηγοριοποίηση ενός χαρακτήρα είναι η επιλογή της ιδιότητας του. Η ιδιότητα προσδιορίζει το έργο και τις επικρατούσες ικανότητες ενός χαρακτήρα και στο Dungeons & Dragons όπως και σε πολλά άλλα παιχνίδια ονομάζεται class, ενώ σε άλλα ονομάζεται profession ή occupation ή αλλιώς. Το class θα μπορούσε να χαρακτηριστεί κατά κάποιον τρόπο ως το «επάγγελμα» ενός χαρακτήρα, το οποίο σε μερικές περιπτώσεις αποτελεί το βιοποριστικό του μέσο. Τα πιο διαδεδομένα classes στα παιχνίδια ρόλων μεσαιωνικής φαντασίας είναι ο μάγος (wizard, mage, sorcerer), ο μαχητής/πολεμιστής (fighter/warrior), ο κλέφτης (thief, rogue), ο ιερέας/κληρικός (priest/cleric), ο βάρδος (bard) και ο ιππότης (knight, paladin).
Ωστόσο, παρά τα ορισμένα συχνά classes που αναφέρθηκαν προηγουμένως, τα περισσότερα RPGs περιλαμβάνουν ιδιάζοντα, μοναδικά classes, τα οποία αντανακλούν τις ιδιαιτερότητες και ιδιομορφίες του κάθε RPG. Για παράδειγμα, στο Dune Chronicles of the Imperium δίνεται στους παίκτες η δυνατότητα να υποδυθούν έναν House Mentat, class που δεν απαντά σε άλλο παιχνίδι ρόλων.
Δεκαετία 1970
Η ιστορία των παιχνιδιών ρόλων ξεκινά στις αρχές της δεκαετίας του 1970 και από την αρχή ήταν συνυφασμένη με τη μεσαιωνική και επική φαντασία, το είδος που χαρακτηρίζει μέχρι σήμερα περισσότερο από οποιοδήποτε άλλο τα παιχνίδια ρόλων. Το 1971 κυκλοφόρησαν από την εταιρεία Guidon Games οι κανόνες του Chainmail, ενός μεσαιωνικού πολεμικού παιχνιδιού με μινιατούρες, καρπός της φαντασίας των Αμερικανών σχεδιαστών παιχνιδιών Jeff Perren και Gary Gygax. Οι κανόνες του Chainmail του 1971, σε αντίθεση με τους προηγούμενους ανέκδοτους κανόνες του, περιλάμβαναν στοιχεία μεσαιωνικής και επικής φαντασίας, για παράδειγμα, δράκους, μάγους, μαγικά (π. χ. fireballs, lightning bolts), φανταστικά πλάσματα (δηλαδή στοιχεία που εξακολουθούν να χαρακτηρίζουν πολλά παιχνίδια ρόλων). Τα στοιχεία αυτά, που αντλούν επιρροές από έργα συγγραφέων όπως οι J.R.R. Tolkien, Robert Howard, Edgar Rice Burroughs και από τη μυθολογία και θυμίζουν έντονα τα κλασικά έργα Χόμπιτ και Ο Άρχοντας των Δαχτυλιδιών του Tolkien, συνέβαλαν στη μεγάλη επιτυχία του παιχνιδιού και έθεσαν τα θεμέλια για τη μελλοντική γέννηση των παιχνιδιών ρόλων. Το Chainmail, αν και δεν ήταν παιχνίδι ρόλων, θεωρείται, λόγω της καταλυτικής επιρροής που άσκησε, προγεννήτορας του παιχνιδιού που εξακολουθεί να είναι το πιο επιτυχημένο επιτραπέζιο παιχνίδι ρόλων, δηλαδή, του Dungeons & Dragons.
Ο Αμερικανός σχεδιαστής παιχνιδιών Dave Arneson εισήγαγε μια πολύ σημαντική καινοτομία στον τρόπο με τον οποίο έπαιζε Chainmail: τη δυνατότητα ελέγχου από τον παίκτη ενός μόνο χαρακτήρα, μιας φιγούρας μόνο, και όχι μιας ομάδας μινιατούρων ή ενός στρατού. Η καινοτομία αυτή συνεπήρε τον Gary Gygax, ο οποίος έτσι εμπνεύστηκε για το σχεδιασμό των κανόνων του Dungeons & Dragons. Οι κανόνες του Dungeons & Dragons κυκλοφόρησαν για πρώτη φορά τον Ιανουάριο του 1974 από την εταιρεία Tactical Studies Rules (η οποία αργότερα μετονομάστηκε σε TSR, Inc.) και αυτό το αρχικό σύστημα κανόνων, σε μεγάλο βαθμό βασισμένο στο σύστημα κανόνων του Chainmail, είχε σχεδιαστεί από τον Arneson και τον Gygax, ο οποίος μερικές φορές αποκαλείται πατέρας του παιχνιδιού ρόλων. Οι τρεις μικροί τόμοι του Dungeons & Dragons σαγήνευσαν όχι μόνο τους παίκτες παιχνιδιών με μινιατούρες, όπως το Chainmail, αλλά και πολλούς νέους μη εξοικειωμένους με παιχνίδια στρατηγικής και φαντασίας.